Държавен вестник, бр. 81, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  81
използваното равнище за определяне на без­
платното разпределение за съответния период, 
се коригира по целесъобразност в съответствие 
с изискванията на Регламент (ЕС) 2019/1842 
с квоти, които се добавят към или са от ко­
личествата квоти по чл. 44, ал. 1 и 7.
(11) Не се разпределят безплатно квоти на 
инсталации:
1. които са прекратили дейността си по 
смисъла на чл. 26 от Делегиран регламент 
(ЕС) 2019/331;
2. на които разрешителното за емисии 
на парникови газове е с изтекъл срок на 
валидност;
3. за които е технически невъзможно да 
извършват дейност или да възобновят дей­
ността си.
(12) Принципите за мониторинг и доклад­
ване и проверка на емисиите, попадащи в 
обхвата на настоящата глава, са изложени в 
част А и Б на приложение № 5.“
§ 29. Създава се чл. 43б:
„Чл. 43б. (1) Не се предоставят безплатни 
квоти на инсталации в сектори или подсек­
тори, за които се прилагат мерки за справяне 
с риска от изместване на въглеродни емисии 
съгласно Регламент (ЕС) 2023/956, освен в 
случаите по ал. 2.
(2) Безплатни квоти се предоставят за 
производството на стоките в списъка по 
Приложение I на Регламент (ЕС) 2023/956 в 
количества, намалени с определен коефициент 
(коефициент по МКВЕГ), който е в размер 
100 на сто до 31 декември 2025 година; 97,5 на 
сто през 2026 година; 95 на сто през 2027 го­
дина; 90 на сто през 2028 година; 77,5 на сто 
през 2029 година; 51,5 на сто през 2030 година; 
39 на сто през 2031 година; 26,5 на сто през 
2032 година и 14 на сто през 2033 година.
(3) Не се предоставят безплатни квоти 
за производството на стоките в списъка по 
Приложение I на Регламент (ЕС) 2023/956 и 
не се прилага коефициентът по МКВЕГ след 
2034 година.“
§ 30. В чл. 44 се правят следните изменения 
и допълнения: 
1. Алинея 1 се изменя така:
„(1) Неразпределеното до 2020 г. количество 
безплатни квоти за Европейския съюз заедно 
с 200 милиона квоти от Резерва за стабилност 
на пазара съгласно Решение (ЕС) 2015/1814 
се заделят за нови участници, като към това 
количество се добавят неразпределените квоти 
по чл. 43, ал. 3 и 9, както и неразпределените 
квоти на инсталации поради намалено равни­
ще на дейност. До 200 милиона от заделените 
квоти за нови участници се връщат в Резерва 
за стабилност на пазара през 2030 г., когато 
не са разпределени между 2021 и 2030 г.“ 
2. Алинея 3 се изменя така:
„(3) Заявлението за безплатно разпределяне 
на квоти от нови участници се изготвя съг­
ласно изискванията на Делегиран регламент 
(ЕС) 2019/331 и се подава до министъра на 
околната среда и водите.“
3. Създава се нова ал. 4:
„(4) Безплатното разпределение на квоти за 
нови участници се осъществява след уведомя­
ване на Европейската комисия за годишното 
количество квоти за емисии, разпределени 
безплатно на съответната инсталация и ко­
гато Европейската комисия не е отхвърлила 
предварителното годишно количество на 
квотите за емисии, разпределени безплатно 
на конкретната инсталация.“ 
4. Досегашната ал. 4 става ал. 5 и запетаята 
и думите „и се подава в срок до една година 
след началото на нормалната експлоатация 
на инсталацията“ се заличават. 
5. Досегашната ал. 5 става ал. 6 и думите 
„и които са подадени в срока по ал. 4“ се 
заличават. 
6. Досегашната ал. 6 става ал. 7.
§ 31. Член 45 се отменя.
§ 32. Създават се чл. 46б – 46г:
„Чл. 46б. (1) Тридесет на сто допълнителни 
безплатни квоти се предоставят на Република 
България за периода 2026 – 2030 г., в случай 
че средно за периода 2014 – 2018 г. делът на 
емисиите от централно отопление от общото 
количество на тези емисии в Европейския 
съюз, разделен на дела на брутния вътрешен 
продукт на Република България от общия 
брутен вътрешен продукт на Европейския 
съюз е по-голям от пет.
(2) Операторите на инсталации за цен­
трално отопление, които са подали заявление 
за допълнителни безплатни квоти за дадени 
инсталации до 31 май 2024 г., изготвят план 
за неутралност по отношение на климата за 
тези инсталации.
(3) Планът по ал. 2 се изготвя в съответ­
ствие с целта за климатична неутралност по 
чл. 2, параграф 1 от Регламент (ЕС) 2021/1119 
и съдържа:
1. мерки и инвестиции за постигане на 
неутралност по отношение на климата до 
2050 г. на ниво инсталация или дружество, 
като се изключва използването на въглеродни 
компенсации;
2. междинни и етапни цели за измерване 
до 31 декември 2025 г. и до 31 декември на 
всяка пета година след това, на напредъка към 
постигане на климатична неутралност по т. 1;